Okresná prokuratúra Levice 
Šafárikova 7, 934 01 Levice 1 	

Sp. zn. : 1 Pv 323/14/4402	Levice, 12.8.2014
EEČ : 2-31-117-2014

U Z N E S E N I E

Trestná vec:	obvinený XXXXX 
Prečin:	

Rozhodol: 	prokurátor Okresnej prokuratúry Levice
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
     V presne nezistenom čase odo dňa XXXXX do dňa XXXXX na adrese XXXXX, XXXXX, okres Levice vykonal neoprávnený odber zemného plynu na odbernom mieste číslo XXXXX, číslo plynomeru XXXXX, typ XXXXX, evidovanom na meno XXXXX, trvale bytom XXXXX, XXXXX, a to tak, že po zániku zmluvy o dodávke plynu s obchodnou spoločnosťou Slovenský plynárenský priemysel, a.s., napriek tomu, že odstúpenie od zmluvy prevzal dňa XXXXX, neumožnil zamestnancom obchodnej spoločnosti SPP- distribúcia, a.s. demontáž meradla plynu s úmyslom plyn naďalej odoberať, kde ho následne aj v danom období neoprávnene naďalej bez zmluvy odoberal, a to v objeme XXXXX metrov kubických, čím spôsobil obchodnej spoločnosti SPP- distribúcia, a.s. so sídlom Mlynské Nivy 44/b, Bratislava, IČO: 35910739 škodu za neoprávnene odobraté metre kubické zemného plynu vo výške XXXXX eur.

lebo je trestné stíhanie neprípustné podľa § 9 odsek 1 písmeno d

Odôvodnenie:
         Poverený príslušník Obvodného oddelenia Policajného zboru XXXXX Odboru poriadkovej polície, Okresného riaditeľstva Policajného zboru v Leviciach (ďalej len „poverený príslušník PZ“) uznesením sp. zn. XXXXX zo dňa XXXXX podľa § 206 odsek 1 Trestného poriadku vzniesol obvinenie XXXXX pre prečin krádeže podľa § 212 odsek 2 písmeno e/ Trestného zákona, ktorého sa mal dopustiť na skutkovom základe uvedenom vo výrokovej časti citovaného uznesenia. Trestné stíhanie bolo začaté pre prečin krádeže podľa § 212 odsek 2 písmeno e/ Trestného zákona uznesením toho istého povereného príslušníka PZ dňa XXXXX.

         Po skončení vyšetrovania bol k veci sa vzťahujúci vyšetrovací spis predložený tunajšej okresnej prokuratúre spolu návrhom na zastavenie trestného stíhania podľa § 215 odsek 1 písmeno d/ Trestného poriadku s poukazom na § 9 odsek 1 písmeno d/ Trestného poriadku.

         Preskúmaním na vec sa vzťahujúceho spisového materiálu som dospel k záveru, že predložený návrh povereného príslušníka PZ je opodstatnený a vo veci bude potrebné postupovať podľa § 215 odsek 1 písmeno d/ Trestného poriadku s poukazom na § 9 odsek 1 písmeno d/ Trestného poriadku, pretože je trestné stíhanie neprípustné proti tomu, kto zomrel.

         Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. Podľa § 9 odsek 1 písmeno d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

         Prečinu krádeže podľa § 212 odsek 2 písmeno e/ Trestného zákona sa dopustí ten, kto si prisvojí cudziu vec tým, že sa jej zmocní a čin spácha na veci, ktorej odber podlieha spoplatneniu na základe osobitného predpisu a spôsobí tak malú škodu.

         Z výsledkov dokazovania vykonaného v prípravnom konaní bolo zistené a preukázané, že konaním obvineného XXXXX došlo k naplneniu pojmových znakov skutkovej podstaty prečinu krádeže podľa § 212 odsek 1, odsek 2 písmeno e/ Trestného zákona, a teda menovaný sa dopustil skutku na tom skutkovom základe, ako je to uvedené vo výrokovej časti tohto uznesenia. Z jeho spáchania bol usvedčovaný výpoveďami splnomocnenca poškodenej obchodnej spoločnosti, XXXXX, svedka XXXXX a svedka XXXXX, ako aj zabezpečenými listinnými dôkazmi, najmä zmluvou o dodávke plynu zo dňa XXXXX, odstúpením od zmluvy zo dňa XXXXX spolu s dokladom o doručení odstúpenia od zmluvy XXXXX dňa XXXXX, montážnym listom meradla zo dňa XXXXX výsledkami odpočtu a vyčíslením škody. Obvineného sa v priebehu skráteného vyšetrovania nepodarilo k veci vypočuť, nakoľko v priebehu skráteného vyšetrovania bolo zistené, že obvinený XXXXX  dňa XXXXX zomrel v Peterborough vo Veľkej Británii. O tejto skutočnosti svedčí správa obce XXXXX zo dňa XXXXX spolu s oznámením Veľvyslanectva Slovenskej republiky v Londýne o úmrtí občana Slovenskej republiky zo dňa XXXXX. 

         Podľa § 9 odsek 1 písmeno d/ Trestného poriadku trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho.

         Podľa § 215 odsek 1 písmeno d/ Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku.

         Vykonaným dokazovaním bolo jednoznačne preukázané, že obvinený sa dopustil skutku tak, ako je to uvedené vo výrokovej časti uznesenia, čím naplnil zákonné znaky skutkovej podstaty uvedeného prečinu ako trestne zodpovedný subjekt, a zároveň bolo preukázané, že obvinený zomrel. Z toho dôvodu bolo potrebné zastaviť trestné stíhanie v zmysle § 215 odsek 1 písmeno d/ Trestného poriadku s poukazom na § 9 odsek 1 písmeno d/ Trestného poriadku. 

Vychádzajúc z uvedených skutočností bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor